1952 йылда, Әзербайжан ССР-ы юллауы буйынса, Әзербайжандың аҙ һыулы райондарын һыу менән тәьмин итеү маҡсатында, Дағстан АССР-ының Магарамкент районы территорияһында Самур-Дивичинский (һуңғараҡ Самур-Апшеронский) каналының гидроүҙәген һәм һыу алыу (водозаборный) ҡоролмаларын (административ сик йылғаның уң ярынан үткән, һәм бөтөн гидроүҙәк Дағстан территорияһында ятҡан) төҙөү өсөн ер участкаһы бүленгән. Төҙөлөш 1956 йылда тамамланған. СССР тарҡалғандан һуң, Самур гидроүҙәге (Рәсәй территорияһында урынлашҡан булһа ла) Әзербайжан милеге тип иғлан ителгән.